তামিলনাড়ুর উচ্চশিক্ষা মন্ত্রী ও তাঁর স্ত্রীর তিন বছরের কারাদণ্ড

চেন্নাই: তামিলনাড়ুর (Tamilnadu) উচ্চশিক্ষা মন্ত্রীর (Higher Education Minister) তিন বছরের কারাদণ্ড (Jail)। তাঁর স্ত্রীরও একই সাজা ঘোষিত। আয়ের সঙ্গে সঙ্গতিহীন সম্পত্তি থাকার জন্য এই সাজা। একইসঙ্গে দু’জনকে ৫০০০০ টাকা করে জরিমানা করেছে মাদ্রাজ হাইকোর্ট।

অন্য কোন দফতর হলেও না হয় কথা ছিল। কিন্তু তাঁর দায়িত্বে ছিল উচ্চশিক্ষা দফতর। যা আগামী প্রজন্মের ক্ষতি করেছে। মন্তব্য বিচারপতি জি জয়চন্দ্রনের।

আরও পড়ুন: গাছ কেটে অবৈধ রাস্তা নির্মাণের অভিযোগ

তবে সুপ্রিম কোর্টে এই রায়ের বিরুদ্ধে আবেদন করার জন্য ৩০ দিন সময় দেওয়া হয়েছে। তার মধ্যে উপযুক্ত সুরাহা না পেলে তাঁদের আত্মসমর্পণ করতে হবে। জানিয়েছে আদালত।

মঙ্গলবার মন্ত্রী দম্পতির অভিযোগ মুক্তির নিম্ন আদালতের নির্দেশ হাইকোর্ট খারিজ করে। এদিন তাঁদের রায় শোনার জন্য সশরীরে এজলাসে হাজির থাকার নির্দেশ দেওয়া হয়। দুর্নীতি বিরোধী আইনে তাঁদের দোষী ঘোষণা করা হয়। এই রায়ের ফলে তাঁর বিধানসভার সদস্য পদ খারিজ হচ্ছে।